Zmluva o dielo
číslo: ................/UNB/2026
uzatvorená podľa § 536 a nasl. zákona č. 513/1991 Zb. Obchodný zákonník, zákona č. 343/2015 Z. z. o verejnom obstarávaní a o zmene a doplnení niektorých zákonov 

I.
Zmluvné strany

Zhotoviteľ:		Obchodné meno/názov	
			Sídlo/miesto podnikania:	
			zastúpený:                             
			IČO: 			              			
                                  DIČ: 		                       
			IČ DPH:				
                                  bankové spojenie                  
IBAN:	                                  
                                  Zapísaný v Obchodnom registri:           
(ďalej len „Zhotoviteľ“)
                                 
  
                                  a


Objednávateľ:	UNIVERZITNÁ NEMOCNICA BRATISLAVA
sídlo			Pažítková 4, 821 01 Bratislava
		zastúpená:		doc. MUDr. Alexander Mayer, PhD., MPH, MHA - 					riaditeľ
			
                                   IČO: 			31813861
			DIČ:			202 17 00 549 
			IČ DPH: 		SK 202 17 00 549
			bankové spojenie:	Štátna pokladnica 
			číslo účtu:		IBAN SK58 8180 0000 0070 0027 9808	
		
(ďalej len „Objednávateľ“ alebo „UNB“) 


Zmluvné strany uzatvárajú túto zmluvu s úspešným uchádzačom realizovaného verejného obstarávania podľa § 1 ods. 14 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) za podmienok ďalej v zmluve dohodnutých.


II.
Predmet zmluvy
1. Predmetom tejto zmluvy je zhotovenie diela „Výmena podlahovej krytiny odd. KIGM  Kramáre / dospelí 4 B /“ v Nemocnici akad. L. Dérera, Limbová 5, 833 05  Bratislava, Klinika infektológie a geografickej medicíny LF UK a UNB o celkovej výmere 170 m2 v  rozsahu prác podľa prílohy č. 1 tejto zmluvy - Technická špecifikácia diela.
2. Zhotoviteľ sa zaväzuje realizovať pre Objednávateľa predmet zmluvy podľa podmienok dohodnutých v tejto zmluve riadne a včas, a zrealizovaný predmet zmluvy odovzdať Objednávateľovi.
3. Objednávateľ sa zaväzuje predmet zmluvy zrealizovaný v súlade s touto zmluvou prevziať a zaplatiť za predmet zmluvy dohodnutú zmluvnú cenu, a poskytnúť Zhotoviteľovi potrebnú súčinnosť, za podmienok dohodnutých v tejto zmluve.
4. Zhotoviteľ potvrdzuje, že sú mu známe technické a kvalitatívne podmienky pre realizáciu predmetu zmluvy, a že disponuje kapacitami a odbornými znalosťami, ktoré sú k zrealizovaniu predmetu zmluvy potrebné.


III.
Povinnosti zmluvných strán

Práva a povinnosti zhotoviteľa:
1. Zhotoviteľ sa zaväzuje, že predmet zmluvy bude zrealizovaný pri dodržaní technologických postupov, ako aj platných STN, právnych, prevádzkových a bezpečnostných predpisov.
2. Prípadná zmena materiálov je možná len s predchádzajúcim písomným súhlasom oprávnenej osoby za Objednávateľa vo veciach technických a za podmienky, že nedôjde k navýšeniu ceny dohodnutej v čl. V bod 5. tejto zmluvy. 
3. Zhotoviteľ nesie plnú zodpovednosť za materiál a zariadenie, nachádzajúce sa v priestoroch realizácie predmetu zmluvy. Všetky materiály a technológie použité v procese realizácie predmetu zmluvy musia byť platne certifikované, resp. musia byť v súlade so zákonom č. 56/2018 Z. z. o  posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov.
4. Zhotoviteľ zrealizuje predmet zmluvy vo vlastnom mene, na vlastné náklady, na vlastné nebezpečenstvo a v dohodnutom čase. 
5. Ak by pri realizácii predmetu zmluvy malo dôjsť k zakrytiu dovtedy realizovaných činností alebo častí predmetu zmluvy, je Zhotoviteľ povinný vyzvať Objednávateľa na kontrolu realizácie predmetu zmluvy písomne najneskôr dva pracovné dni vopred. Ak Zhotoviteľ nesplní uvedenú povinnosť, je povinný umožniť Objednávateľovi vykonanie dodatočnej kontroly a znášať náklady s tým spojené. 
6. Ak Zhotoviteľ na mieste, kde má predmet zmluvy zrealizovať, zistí skryté prekážky, ktoré mu bránia realizovať predmet zmluvy riadne a včas, je povinný takéto prekážky ihneď oznámiť Objednávateľovi.
7. Zhotoviteľ nezodpovedá za vady, ktoré boli priamo spôsobené použitím podkladov alebo vecí, prevzatých od objednávateľa a zhotoviteľ ani pri vynaložení všetkej odbornej starostlivosti nemohol zistiť ich nevhodnosť, alebo na ich nevhodnosť písomne upozornil objednávateľa, a ten na ich použití písomne trval.  
8. Zhotoviteľ berie na vedomie, že realizácia predmetu zmluvy bude prebiehať počas prevádzky objednávateľa aj v mimopracovnom čase. Zhotoviteľ je povinný počas realizácie predmetu zmluvy usporiadať svoje zariadenia, materiál a odpad v priestoroch realizácie predmetu zmluvy tak, aby nebola rušená prevádzka Objednávateľa v budove a nebola ohrozená bezpečnosť a zdravie zamestnancov a pacientov Objednávateľa v priestoroch, v ktorých bude predmet zmluvy realizovaný. Priestory, v ktorých bude predmet zmluvy realizovaný, je Zhotoviteľ povinný úplne vypratať najneskôr do 2 kalendárnych dní odo dňa protokolárneho odovzdania a prevzatia predmetu zmluvy bez drobných chýb vád a nedorobkov, vyžadujúcich si odstránenie podľa článku IX bod 4 tejto zmluvy. 
9. Zhotoviteľ zodpovedá za bezpečnosť a ochranu zdravia osôb v priestoroch realizácie predmetu zmluvy, za dodržiavanie všeobecne záväzných právnych predpisov a STN, týkajúcich sa činností pri realizácii predmetu zmluvy a ochrany životného prostredia, ako aj interných predpisov Objednávateľa, s ktorými ho objednávateľ oboznámil v súlade s bodom 12. tohto článku zmluvy. Zhotoviteľ je povinný svojím podpisom v protokole o odovzdaní a prevzatí priestorov potvrdiť, že bol objednávateľom oboznámený s vnútorným prevádzkovým režimom budovy a príslušnými internými predpismi Objednávateľa. Pokiaľ porušením povinností Zhotoviteľa, uvedených v tomto ustanovení, vznikne akákoľvek škoda v priestoroch objednávateľa, Zhotoviteľ je povinný takto vzniknutú škodu nahradiť v celom rozsahu.
10. Zhotoviteľ sa zaväzuje zabezpečiť dopravu, odvoz a ekologickú likvidáciu všetkého stavebného odpadu, vzniknutého pri realizácii predmetu zmluvy, na skládku v súlade s príslušnými všeobecne záväznými právnymi predpismi upravujúcimi nakladanie s odpadom a internými predpismi objednávateľa, vrátane dokladovania naloženia s odpadom. Náklady na likvidáciu odpadu sú zahrnuté v cene celkom za predmet zmluvy v zmysle čl. V bod 5 tejto zmluvy, pričom prípadné sankcie za nesplnenie, resp. zanedbanie uvedených povinností, udelené zo strany príslušných správnych orgánov, znáša v plnom rozsahu zhotoviteľ.
Práva a povinnosti objednávateľa: 
11. Objednávateľ sa zaväzuje odovzdať zhotoviteľovi priestory na realizáciu predmetu zmluvy v zmysle článku IV. bod 2, písm. a) tejto zmluvy. 
12. Objednávateľ je povinný zhotoviteľa oboznámiť s vnútorným prevádzkovým režimom budovy a príslušnými internými predpismi najneskôr do okamihu odovzdania priestorov podľa bodu 11. tohto článku.
13. Objednávateľ sa zaväzuje po celú dobu, po ktorú má zhotoviteľ realizovať predmet zmluvy podľa tejto zmluvy, zabezpečiť zhotoviteľovi:
· riadny prístup pre realizovanie predmetu zmluvy zamestnancom zhotoviteľa a jeho subdodávateľov do  priestorov realizácie predmetu zmluvy, pričom zhotoviteľ predloží objednávateľovi písomný menný zoznam oprávnených zamestnancov zhotoviteľa a jeho subdodávateľov najneskôr v deň prevzatia priestorov,
· priestory na skladovanie materiálu a vecí pre zamestnancov Zhotoviteľa a jeho subdodávateľov, pričom Objednávateľ nezodpovedá za prípadné škody, vzniknuté na materiáli a veciach Zhotoviteľa a zamestnancov Zhotoviteľa a jeho subdodávateľov, 
· používanie sociálnych zariadení v mieste plnenia predmetu zmluvy v zmysle čl. IV bod 1. zmluvy zamestnancom Zhotoviteľa a jeho subdodávateľom po dobu realizácie predmetu zmluvy,
· zdroj elektrickej energie a vody.
Objednávateľ sa zaväzuje znášať všetky náklady spojené s  podmienkami uvedenými v tomto bode.
14. Objednávateľ je oprávnený kontrolovať realizáciu predmetu zmluvy. Ak Objednávateľ zistí, že zhotoviteľ realizuje predmet zmluvy v rozpore so zmluvou, je objednávateľ oprávnený dožadovať sa toho, aby Zhotoviteľ upustil od realizácie predmetu zmluvy v rozpore so zmluvou a odstránil vady vzniknuté chybnou realizáciou predmetu zmluvy a predmet zmluvy realizoval riadnym spôsobom.

IV.
Miesto a termín plnenia
1. Miestom plnenia predmetu tejto zmluvy Nemocnica akademika L. Dérera, Limbová 5, 833 05 Bratislava, Limbová 5, 83305  Bratislava, Klinika infektológie a geografickej medicíny LF UK a UNB. 
2.     Zhotoviteľ začne stavebné práce od odovzdania staveniska podľa podmienok uvedených v tomto článku zmluvy. Zhotoviteľ je povinný vykonať a odovzdať Objednávateľovi dielo v rozsahu podľa čl. II. tejto zmluvy nasledovne: 
a) Objednávateľ odovzdá Zhotoviteľovi priestory na realizáciu predmetu zmluvy najneskôr do päť (5) pracovných dní odo dňa účinnosti tejto zmluvy. O odovzdaní a prevzatí priestorov na realizáciu predmetu zmluvy bude vyhotovený písomný zápis.
b) [bookmark: _Hlk237936315]Termín vykonania a odovzdania celého diela: najneskôr do desať (10) pracovných dní odo dňa odovzdania priestorov na realizáciu predmetu zmluvy Objednávateľom, pričom prvý deň tejto lehoty sa začína počítať dňom nasledujúcim po dni odovzdania a prevzatia priestorov na realizáciu predmetu zmluvy Objednávateľom.
3.  Zhotoviteľ je oprávnený predmet zmluvy zrealizovať a odovzdať Objednávateľovi aj pred dohodnutým časom plnenia podľa bodu 2. tohto článku zmluvy a Objednávateľ je povinný predmet zmluvy prevziať, len ak bude zrealizovaný v súlade s podmienkami dohodnutými v tejto zmluve a v objednávateľom požadovanom rozsahu a kvalite.

V.
Cena diela
1. Cena diela je stanovená na základe výsledkov verejného obstarávania, vzájomnou dohodou zmluvných strán podľa zákona č. 18/1996 Z. z. o cenách v znení neskorších predpisov a jeho vykonávacej vyhlášky č. 87/1996 Z. z. v znení neskorších predpisov. Cena je dohodnutá ako konečná a maximálna a je platná po celú dobu trvania zmluvy.
1. V cene sú zahrnuté všetky náklady so zhotovením diela (najmä, nie však výlučne) materiál, súvisiace služby, poplatky, cestovné a ubytovacie náklady. 
1. Dohodnutú cenu je možné zmeniť iba pri zmene colných a daňových predpisov alebo preukázateľnou zmenou cien výrobného závodu alebo štátom uznanej inflácie na základe údajov Štatistického úradu SR, vždy len po vzájomnej dohode zmluvných strán, v zmysle zákona č.18/1996 Z.z. o cenách a jeho vykonávacej vyhlášky č. 87/1996 Z. z. a v súlade s § 18 zákona o verejnom obstarávaní formou písomného dodatku..
1. Cenou diela sa rozumie cena, vrátane cla, DPH a  odplaty za splnenie všetkých zmluvných záväzkov Zhotoviteľa vyplývajúcich zo Zmluvy a pokrýva tiež všetky a akékoľvek interné či externé náklady alebo výdavky Zhotoviteľa na splnenie Zmluvy, t. j. na riadne a včasné uskutočnenie stavebných prác ako aj primeraného zisku. 
1. Celková cena SPOLU za zhotovenie diela je:
................... EUR bez DPH (slovom: ..................... eur bez DPH)
................... EUR s DPH (slovom: .................... eur s DPH). 
1. Pokiaľ je cena diela v zmluve uvedená bez DPH, k príslušnej cene bude Zhotoviteľ, ktorý je osobou registrovanou pre daň z pridanej hodnoty, účtovať aj daň z pridanej hodnoty v súlade s príslušnými všeobecne záväznými právnymi predpismi platnými a účinnými v deň vzniku daňovej povinnosti a Objednávateľ sa zaväzuje ju uhradiť spolu s cenou. Pre vylúčenie pochybností platí, že pokiaľ Zhotoviteľ v momente uzavretia zmluvy nebol osobou registrovanou pre daň z pridanej hodnoty, nie je oprávnený k príslušnej cene navyše účtovať DPH a cena je v takom prípade považovaná za cenu konečnú vrátane DPH. 

VI.
Platobné podmienky
1. Právo fakturovať cenu diela vzniká Zhotoviteľovi až po riadnom ukončení diela. Zhotoviteľ je povinný vystaviť faktúru za dodanie tovaru najneskôr do piateho pracovného dňa v kalendárnom mesiaci nasledujúcom po dni odovzdania priestorov na realizáciu predmetu zmluvy objednávateľovi.
2. Objednávateľ uhradí Zhotoviteľovi cenu diela po riadnom odovzdaní diela od Zhotoviteľa formou bezhotovostného platobného styku, bez poskytnutia preddavku. Cena diela bude Objednávateľom uhradená na základe predloženej faktúry vystavenej Zhotoviteľom, s lehotou splatnosti 60 kalendárnych dní odo dňa jej doručenia Objednávateľovi. Faktúra musí obsahovať náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, najmä: obchodné meno a sídlo, IČO, DIČ, IČ DPH Zhotoviteľa, meno, sídlo, IČO, DIČ, IČ DPH Objednávateľa, číslo Zmluvy, číslo faktúry, deň odoslania a deň splatnosti faktúry, označenie finančného ústavu a číslo účtu v tvare IBAN, na ktorý má byť platba poukázaná, výšku ceny bez dane, sadzbu dane, fakturovanú sumu celkom vrátane DPH, podpis oprávnenej osoby. 
3. V prípade, že faktúra nebude obsahovať zákonom predpísané náležitosti alebo bude obsahovať chybné údaje, je Objednávateľ v lehote splatnosti oprávnený vrátiť ju Zhotoviteľovi na doplnenie alebo opravu. V takomto prípade nová lehota začne plynúť dňom nasledujúcim po dni doručenia opravenej alebo doplnenej faktúry Objednávateľovi.
4. Objednávateľ uhradí Zhotoviteľovi cenu diela na bankový účet Zhotoviteľa uvedený v záhlaví tejto zmluvy. Zaplatením faktúry sa rozumie deň odpísania fakturovanej čiastky z účtu Objednávateľa.
5. Objednávateľ bude akceptovať aj predloženie zaručenej elektronickej faktúry v súlade s podmienkami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov.


VII.
Záruka za dielo a zodpovednosť za vady
0. Zhotoviteľ zodpovedá za to, že predmet tejto zmluvy je zhotovený podľa podmienok dohodnutých v tejto zmluve a v súlade s platnými normami vzťahujúcimi sa k predmetu diela a v dobe prevzatia diela Objednávateľom a počas záručnej lehoty bude mať zmluvne dohodnuté vlastnosti a bude spôsobilý k riadnemu užívaniu.  
0. Vadou diela sa pre účely tejto zmluvy rozumie najmä (nie však výlučne) vykonanie diela v rozpore s požadovanými špecifikáciami, nedostatky alebo odchýlky v kvalitatívnych, technologických, technických a iných požadovaných parametrov objednávateľa, chyby a nesprávne funkcie diela, ktoré bránia v obvyklom užívaní diela. Zhotoviteľ zodpovedá za vady, ktoré predmet zmluvy má v čase jeho odovzdania Objednávateľovi a v rovnakom rozsahu aj za vady, ktoré sa vyskytnú po odovzdaní diela v záručnej lehote. 
0. Záručná lehota na dielo je 24 mesiacov a začína plynúť odo dňa protokolárneho prevzatia a odovzdania diela v zmysle článku IX bod 1 tejto zmluvy alebo odo dňa podpísania zápisnice o odstránení zistených drobných chýb, vád a nedorobkov.  
0. Zhotoviteľ nezodpovedá za vady, ktoré vznikli porušením povinnosti Objednávateľa. Zhotoviteľ tiež nezodpovedá za vady diela, ktoré vznikli použitím nesprávnych podkladov od Objednávateľa a na nesprávnosť podkladov Zhotoviteľ písomne upozornil Objednávateľa. Zhotoviteľ nezodpovedá za vady diela spôsobené odcudzením častí diela alebo vyššou mocou t.j. okolnosťami v zmysle § 374 Obchodného zákonníka.
0. Zhotoviteľ je povinný odstrániť vady diela počas trvania záručnej lehoty v lehote troch dní od doručenia reklamácie. Objednávateľ je povinný reklamovať vadu najneskôr  do piatich pracovných dní po ich zistení a to písomne poslaním e-mailu zhotoviteľovi. V odôvodnených prípadoch je možné po vzájomnej dohode strán predĺžiť lehotu  na odstránenie vady. V prípade omeškania zhotoviteľa s odstránením reklamovanej vady má objednávateľ nárok na zaplatenie zmluvnej pokuty vo výške 100 € za každý deň omeškania. Nárok na náhradu škody uplatnením zmluvnej pokuty nie je dotknutý. 


VIII.
Osobitné ustanovenia

1. Zhotoviteľ vyhlasuje, že vzhľadom na finančné plnenie z tejto zmluvy o dielo si je vedomý skutočnosti, že sa môže považovať za partnera verejného sektora v zmysle ustanovenia § 2 zákona č. 315/2016 Z. z. o registri partnerov verejného sektora  a o zmene a doplnení niektorých zákonov (ďalej len „ZoRPVS“) a v takomto prípade musí byť zapísaný v registri partnerov verejného sektora počas trvania tejto zmluvy. Zhotoviteľ tiež vyhlasuje, že v prípade, ak bude plniť predmet plnenia tejto zmluvy o dielo prostredníctvom subdodávateľov, ktorí majú povinnosť zapisovať sa do registra v zmysle ZoRPVS, musia byť v čase uzavretia tejto zmluvy o dielo v registri zapísaní. V prípade , ak počas platnosti tejto zmluvy o dielo, dôjde k právoplatnému výmazu subdodávateľa z registra, je zhotoviteľ povinný okamžite ukončiť plnenie tejto zmluvy o dielo prostredníctvom takého subdodávateľa.
1. Za podstatné porušenie tejto zmluvy o dielo v súvislosti s ZoRPVS s právom Objednávateľa odstúpiť od tejto zmluvy o dielo sa rozumie:
· ak dôjde k výmazu zhotoviteľa, ako partnera verejného sektora, z registra počas platnosti tejto zmluvy o dielo;
· ak je partner verejného sektora (zhotoviteľ) viac ako 30 dní v omeškaní so splnením povinnosti podľa § 10, ods. 2 tretej vety ZoRPVS; 
· ak počas platnosti tejto zmluvy použije zhotoviteľ subdodávateľa nezapísaného v registri, hoci takýto subdodávateľ mal byť v zmysle ZoRPVS zapísaný v registri, prípadne ak bol subdodávateľ počas plnenia predmetu tejto zmluvy vymazaný z registra a zhotoviteľ ho naďalej používal na plnenie predmetu tejto zmluvy ako svojho subdodávateľa.
1. Akákoľvek dokumentácia poskytnutá Zhotoviteľovi je a zostane vlastníctvom Objednávateľa. Vlastnícke právo ku každej dokumentácii (vrátane súvisiacich práv duševného vlastníctva), ktorú vypracuje (zabezpečí) zhotoviteľ v súvislosti s plnením predmetu tejto zmluvy bude riadne a v plnom rozsahu prevedené na Objednávateľa, s tým že Zhotoviteľ vykoná všetky úkony potrebné na riadne splnenie tejto povinnosti. Prevod týchto majetkových práv (vrátane súvisiacich práv duševného vlastníctva) na objednávateľa je zahrnutý v cene diela. Ustanovenia tohto bodu zmluvy a práv z neho vyplývajúcich zostanú v účinnosti aj po uplynutí doby trvania tejto zmluvy po celú dobu ich životnosti. Pre vylúčenie pochybností sa prevodom práv duševného vlastníctva rozumie, že odovzdaním takýchto dokumentov objednávateľovi, udeľuje zhotoviteľ objednávateľovi výhradnú licenciu alebo sublicenciu na ich používanie, na dobu neurčitú v neobmedzenom rozsahu a na účel, na ktorý boli tieto dokumenty vytvorené. 
1. Zhotoviteľ nie je oprávnený postúpiť akúkoľvek svoju pohľadávku z tejto zmluvy na tretiu osobu bez predchádzajúceho písomného súhlasu objednávateľa. Písomný súhlas Objednávateľa s týmto úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. Právny úkon, ktorým budú postúpené pohľadávky zhotoviteľa v rozpore s týmto ustanovením je podľa § 39 zákona č. 40/1964 Zb. – Občiansky zákonník v znení neskorších predpisov neplatný.
1. Zhotoviteľ nie je oprávnený zabezpečiť pohľadávku z tejto Zmluvy prostredníctvom ručenia podľa § 91 ods. 3 zákona č. 578/2004 Z. z. o poskytovateľoch zdravotnej starostlivosti bez predchádzajúceho písomného súhlasu objednávateľa. Písomný súhlas s týmto úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. Právny úkon, ktorým bude zabezpečovaná pohľadávka prostredníctvom ručenia podľa § 91 ods. 3 zákona č. 578/2004 Z. z. o poskytovateľoch zdravotnej starostlivosti zhotoviteľa v rozpore s týmto ustanovením je podľa § 39 zákona č. 40/1964 Zb. Občiansky zákonník v znení neskorších predpisov neplatný.
1. Zhotoviteľ je oprávnený na plnenie zmluvy použiť subdodávateľov. Zoznam subdodávateľov tvorí prílohu č. 4 tejto zmluvy – Zoznam subdodávateľov. Ak Zhotoviteľ použije na plnenie zmluvy subdodávateľov zodpovedá za ich plnenie zmluvy ako by zodpovedal sám. Zhotoviteľ je povinný oznámiť každú zmenu týkajúcu sa subdodávateľa a každú navrhovanú zmenu subdodávateľa musí mať vopred písomne odsúhlasenú a zachytenú v písomnom dodatku k tejto zmluve. 


IX.
Prevzatie diela a prechod vlastníckeho práva
0. Zhotoviteľ a Objednávateľ sa dohodli, že vlastnícke právo k predmetu diela prechádza na objednávateľa dňom prevzatia diela a to dňom podpísania zápisnice o odovzdaní a prevzatí diela obidvomi zmluvnými stranami. 
0. Zodpovedná osoba objednávateľa na prevzatie prevezme dielo ak nebudú zistené vady brániace riadnemu užívaniu. Ak budú zistené vady, ktoré nebránia riadnemu užívaniu diela, zodpovedná osoba objednávateľa na prevzatie prevezme a vady písomne oznámi zhotoviteľovi s termínom ich odstránenia.
0. Zhotoviteľ je povinný plánovaný deň odovzdania a prevzatia diela oznámiť Objednávateľovi najneskôr tri pracovné dni vopred. 
0. Po odstránení vád uvedených v zápisnici o odovzdaní diela, vyhotovia zmluvné strany osobitný záznam, potvrdzujúci ich odstránenie a dátum odstránenia.   
5. 	Objednávateľ nepreberie dielo, ktorého zjavné vady budú brániť jeho uvedeniu do prevádzky a jeho riadnemu užívaniu. 
6.	Zhotoviteľ sa zaväzuje odstrániť zistené vady na vlastné náklady.


X.
Zmluvné pokuty
1. Ak je zhotoviteľ v omeškaní s odovzdaním diela podľa tejto zmluvy bez zavinenia objednávateľa, objednávateľ má právo na zmluvnú pokutu, ktorú zhotoviteľ zaplatí vo výške 1 % z ceny diela bez DPH dohodnutej v čl. V odsek 5 tejto zmluvy za každý deň omeškania.
1. Ak objednávateľ dielo v súlade s čl. IX bod 2 tejto zmluvy prevezme aj s vadami, ktoré samy o sebe, ani v spojení s inými nebránia plynulej a bezpečnej prevádzke (užívaniu)  diela a zhotoviteľ tieto vady neodstráni v lehote stanovenej v zápisnici  o odovzdaní a prevzatí diela, je Zhotoviteľ povinný zaplatiť Objednávateľovi zmluvnú pokutu vo výške 100 EUR  za každú vadu a každý deň omeškania s jej odstránením. 



XI.
Zánik zmluvy
1. Túto zmluvu je možné ukončiť : 
1. písomnou dohodou účastníkov zmluvy, pričom táto zmluva sa zrušuje dňom
uvedeným v tejto dohode; v tejto dohode sa upravia aj vzájomné nároky účastníkov dohody vzniknuté z plnenia zmluvných povinností, alebo z ich porušenia druhým účastníkom dohody, ku dňu zrušenia tejto zmluvy dohodou;
1. písomným odstúpením od tejto zmluvy; odstúpenie ktoréhokoľvek účastníka zmluvy je účinné dňom jeho doručenia druhému účastníkovi zmluvy
1. Účastníci zmluvy majú právo odstúpiť od tejto zmluvy v prípadoch, v ktorých to táto zmluva  výslovne stanovuje a ďalej v prípade podstatného porušenia tejto zmluvy druhým účastníkom zmluvy.
1. Na účely tejto zmluvy sa za podstatné porušenie zmluvy Zhotoviteľom považuje najmä:
1. ak sa preukáže, že zhotoviteľ v ponuke v rámci verejného obstarávania predložil nepravdivé doklady alebo uviedol nepravdivé, neúplné alebo skreslené údaje;
1. bol na majetok zhotoviteľa vyhlásený konkurz, bolo proti zhotoviteľovi začaté konkurzné alebo reštrukturalizačné konanie, príp. počas tohto konania bol proti zhotoviteľovi pre nedostatok majetku zamietnutý návrh na vyhlásenie konkurzu, alebo bol zrušený konkurz z dôvodu, že majetok úpadcu nepostačuje na úhradu výdavkov a odmenu správcu konkurznej podstaty, ako aj vtedy, ak existuje dôvodná obava, že plnenie záväzkov zhotoviteľa v zmysle tejto zmluvy je vážne ohrozené;
1. Zhotoviteľ je v likvidácii;
1. Zhotoviteľ opakovane  porušil tú istú niektorú zo svojich ďalších povinností podľa tejto zmluvy, neuvedených výslovne v tomto bode zmluvy;
1. Zhotoviteľ je viac ako 10 kalendárnych dní v omeškaní s odovzdaním diela bez toho, aby táto skutočnosť nastala v dôsledku omeškania objednávateľa alebo v dôsledku vyššej moci;
1. ak dielo má vady, na ktoré bol Zhotoviteľ písomne upozornený a ktoré napriek tomu neodstránil v stanovenej alebo dohodnutej lehote a nezjednal nápravu ani v dodatočnej poskytnutej lehote nie kratšej ako 15 pracovných dní;
1. ak je tak uvedené v zákone alebo v tejto zmluve.
1. Na účely tejto zmluvy sa za podstatné porušenie tejto zmluvy objednávateľom považuje omeškanie Objednávateľa o viac ako 30 dní s úhradou ceny diela. 
1. V prípade nepodstatného porušenia tejto zmluvy sú účastníci zmluvy oprávnení od
zmluvy odstúpiť po márnom uplynutí primeranej doby stanovenej v písomnej výzve druhého účastníka dohody na odstránenie konania v rozpore so zmluvou. Ak sa účastníci dohody písomne nedohodnú inak, primeranou lehotou podľa predchádzajúcej vety sú tri (3) kalendárne dni.
1. Zhotoviteľ je v prípade odstúpenia od tejto zmluvy ktorýmkoľvek účastníkom zmluvy povinný bezodkladne najneskôr do jedného (1) kalendárneho dňa ukončiť všetky činnosti na predmete diela a protokolárne odovzdať objednávateľovi všetky veci a doklady prevzaté od neho za účelom zhotovovania diela a doklady týkajúce sa dovtedy vykonaného diela. Samotné prevzatie a odovzdanie dovtedy vykonaných častí diela určí Objednávateľ a termín tohto prevzatia vhodným spôsobom oznámi Zhotoviteľovi, najneskôr však do troch (3) kalendárnych dní odo dňa odstúpenia od tejto zmluvy. Aj po skončení zhotovovania diela sa zhotoviteľ zaväzuje poskytnúť objednávateľovi požadovanú súčinnosť tak, aby ďalší priebeh zhotovovania diela nebol žiadnym spôsobom dotknutý alebo znemožnený a je povinný písomne upozorniť Objednávateľa na všetky nevyhnutné činnosti súvisiace so zhotovovaním diela, ktoré je potrebné bezodkladne vykonať z dôvodu zachovania hodnoty diela a z dôvodu predchádzania škodám. V opačnom prípade zhotoviteľ zodpovedá Objednávateľovi za škodu, ktorá by mu tým vznikla.
1. V prípade ak dôjde k predčasnému ukončeniu zmluvy zo strany Zhotoviteľa z dôvodov na strane objednávateľa, je zhotoviteľ povinný vykonať finančné vyčíslenie vykonaných prác a spracovať „čiastkovú konečnú faktúru“, pričom zhotoviteľovi patrí úhrada za skutočne a riadne vykonané práce do dňa predčasného ukončenia tejto zmluvy. 
1. V prípade ak dôjde k predčasnému ukončeniu zmluvy zo strany Objednávateľa z dôvodov na strane Zhotoviteľa, je Objednávateľ oprávnený požadovať od Zhotoviteľa ak je to technicky možné, uviesť podlahu do pôvodného stavu. V prípade ak to technicky nie je možné, alebo sa objednávateľ rozhodne že už vykonané práce zo strany Zhotoviteľa si ponechá, je Zhotoviteľ povinný vykonať finančné vyčíslenie vykonaných prác a spracovať „čiastkovú konečnú faktúru“, pričom zhotoviteľovi patrí úhrada za skutočne a riadne vykonané práce do dňa predčasného ukončenia tejto zmluvy, znížená o 23 % ceny bez DPH. 
1. Predčasné ukončenie tejto zmluvy, bez ohľadu na účastníka zmluvy, ktorý od tejto zmluvy odstúpil, sa netýka ustanovení zmluvy týkajúcich sa zmluvných pokút, zodpovednosti za spôsobené škody a ustanovení zmluvy, ktoré vzhľadom na svoju povahu majú trvať aj po predčasnom ukončení zmluvy (napr. povinnosť mlčanlivosti a pod.).
1. V prípade, ak nastanú právne skutočnosti majúce za následok zmenu v právnom postavení zhotoviteľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene Zhotoviteľa a podobne) alebo akákoľvek iná zmena majúca priamy vplyv na plnenie zo strany zhotoviteľa, je Zhotoviteľ povinný oznámiť tieto skutočnosti objednávateľovi najneskôr do 3 (troch) dní, odkedy tieto skutočnosti nastali. Ak tak neurobí, zodpovedá za škodu spôsobenú Objednávateľovi v dôsledku porušenia tejto povinnosti a Objednávateľ má právo odstúpiť od tejto zmluvy. Za akúkoľvek inú zmenu sa považuje aj zmena bankového spojenia zhotoviteľa, pričom k tejto informácii priloží aj potvrdenie príslušnej banky.
1. Odstúpenie od tejto zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
1. Povinnosť doručiť odstúpenie od tejto zmluvy sa považuje v konkrétnom prípade za splnenú dňom prevzatia odstúpenia od tejto zmluvy alebo odmietnutím prevzatia odstúpenia od tejto zmluvy. Ak sa v prípade doručovania prostredníctvom poštového podniku vráti poštová zásielka s odstúpením od tejto zmluvy o dielo ako nedoručená alebo nedoručiteľná, hoci sa posielala na poslednú známu adresu druhej strany, považuje sa za doručenú dňom, kedy ju poštový podnik vrátil späť odosielateľovi, hoci sa adresát zásielky o jej obsahu nedozvedel. Zmluvné strany sa dohodli, že pre doručovanie objednávateľovi je rozhodná adresa, ktorá je ako jeho sídlo uvedená v  tejto zmluve o dielo a pre doručovanie zhotoviteľovi adresa zapísaná ako jeho sídlo v obchodnom registri, a ak nemá svoje sídlo, adresa zapísaná ako jeho miesto podnikania v živnostenskom registri. 
1. Ustanoveniami bodu 12. tohto článku zmluvy o dielo sa bude spravovať aj doručovanie ostatných písomností medzi stranami (napr. faktúry, upomienky, výzvy a pod.), ak to nie je v rozpore s kogentnými ustanoveniami všeobecne - záväzných predpisov alebo ustanoveniami tejto zmluvy o dielo.



XII.
Vyššia moc
1. Žiadna zo zmluvných strán nie je zodpovedná za nesplnenie povinností stanovených touto zmluvou alebo za oneskorenie tohto plnenia, pokiaľ bolo spôsobené okolnosťami vylučujúcimi zodpovednosť (ďalej len vyššia moc).
1. Pre účely tejto zmluvy sa za vyššiu moc považujú mimoriadne okolnosti brániace dočasne alebo trvalo splneniu v nej stanovených povinností, pokiaľ nastali po jej uzatvorení nezávisle na vôli povinnej strany a pokiaľ nemohli byť tieto okolnosti alebo ich následky povinnou stranou odvrátené, ani pri vynaložení všetkého úsilia, ktoré je rozumné v danej situácii požadovať. 
1. Konkrétne sa za vyššiu moc v zmysle tejto zmluvy považujú najmä – vojna, nepriateľské akcie, invázia, činy cudzích nepriateľov, vzbura, revolúcia, povstanie, vojenský puč, násilné prevzatie moci, občianska vojna, radiácia, kontaminácia rádioaktivitou z jadrových palív a jadrových odpadkov, rádioaktívne toxické výbušniny alebo iné nebezpečné vlastnosti akýchkoľvek jadrových výbušných zariadení alebo ich jadrových komponentov, tlakové vlny spôsobené lietadlami alebo inými vzdušnými objektmi, výtržnosti, občianske nepokoje, rozvrat, pokiaľ sa netýkajú len zamestnancov zhotoviteľa alebo jeho subdodávateľov, účinky prírodných síl, ktoré sa nedali predvídať a preto ani skúsený zhotoviteľ nemohol proti nim podniknúť náležité opatrenia, nepriaznivé poveternostné podmienky, ktoré znemožňujú výkon prác v zmysle príslušných technických noriem (napr. mráz, silný vietor a pod.). 
1. Za vyššiu moc sa však nepokladajú okolnosti, ktoré vyplývajú z osobných, najmä hospodárskych pomerov povinnej strany a ďalej prekážky plnenia, ktoré bola táto strana povinná prekonať alebo odstrániť podľa tejto zmluvy, obchodných zvyklostí alebo všeobecne záväzných právnych predpisov,  ani zmena meny štátu, kde sa zhotovuje dielo. 
1. Ak vyššia moc pretrváva viac ako 2 mesiace, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia.



XIII.
Zodpovednosť za škodu
1.	Každá zmluvná strana zodpovedá za priamu, zavinenú škodu spôsobenú druhej zmluvnej strane v súvislosti s plnením zmluvy. Ušlý zisk sa nenahrádza.
2.	Vzniknutá škoda bude poškodenej zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie veci do pôvodného stavu nie je možné.
3.	Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať celkom alebo čiastočne z okolností vylučujúcich zodpovednosť. Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené.
4.	Ustanovenie bodu 3. tohto článku sa uplatní za predpokladu, že druhá zmluvná strana bola oboznámená písomne o týchto okolnostiach a predpokladanej dobe ich trvania postihnutou zmluvnou stranou, bezodkladne po tom ako sa o ich výskyte dozvedela.



XIV.
Záverečné ustanovenia
1. Zhotoviteľ poveruje zástupcu na rokovanie vo veciach tejto zmluvy a odovzdania predmetu zmluvy v osobe: ........................, kontakt: email: .........................................., tel. kontakt: .................................. 
1. Objednávateľ poveruje zástupcu na rokovanie vo veciach technických a prevzatia predmetu zmluvy v osobe: ....................... kontakt: email: .............................tel. kontakt: ............................	Comment by JK: Prosím doplniť
3. 	Zmluvu o dielo  je možné  meniť  a dopĺňať  len formou  písomných a číslovaných dodatkov  podpísaných obidvoma  zmluvnými  stranami.  Akékoľvek  iné zmeny alebo doplnenia sú  neplatné. Uvedené  sa  netýka  zmeny  osôb  zodpovedných  za  vecnú a odbornú komunikáciu uvedených v bode 1. a 2 tohto článku zmluvy, ktoré môže príslušná zmluvná strana zmeniť svojim jednostranným rozhodnutím doručeným v písomnej  forme druhej zmluvnej strane, alebo prostredníctvom e-mailu.
4. 	Ostatné právne vzťahy, výslovne touto zmluvou neupravené, sa riadia príslušnými ustanoveniami Obchodného zákonníka a všeobecne záväznými platnými právnymi predpismi Slovenskej republiky. 
5. 	Ak niektoré ustanovenia tejto zmluvy o dielo stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto zmluvy o dielo.
6.	Zmluvné strany sa zaväzujú, že všetky spory vyplývajúce z tejto zmluvy budú riešiť rokovaním o možnej dohode. 
7. 	Zmluvné strany sa dohodli, že vzťahy vzniknuté medzi zmluvnými stranami na základe tejto zmluvy sa budú riadiť slovenským právnym poriadkom. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému všeobecnému súdu SR. 
8.	Táto zmluva je vypracovaná v šiestich (6) vyhotoveniach, z ktorých každé má platnosť originálu. Objednávateľ a Zhotoviteľ obdržia tri (3) vyhotovenia tejto zmluvy. 
9. 	Táto zmluva nadobúda platnosť dňom jej podpísania zmluvnými stranami. Táto zmluva je povinne zverejňovanou zmluvou v zmysle § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Zmluvné strany berú na vedomie a súhlasia, že táto zmluva  vrátane všetkých jej súčastí a príloh bude zverejnená  v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie zmluvy v registri sa nepovažuje za porušenie ani za ohrozenie obchodného tajomstva a informácie označené v tejto zmluve ako dôverné v zmysle    § 271 odsek 1 Obchodného zákonníka sa nepovažujú za dôverné informácie. Zmluva  je účinná dňom nasledujúcim po dni jej zverejnenia v registri. Zverejnenie v registri zabezpečí objednávateľ bezodkladne po uzatvorené tejto zmluvy, pričom o tejto skutočnosti zašle zhotoviteľovi potvrdenie o zverejnení. 
10. 	Zmluvné strany prehlasujú, že si túto zmluvu pred jej podpisom prečítali, jej obsahu porozumeli a na znak súhlasu s jej obsahom ju podpísali. 


Prílohy: 
Príloha č. 1 Technická špecifikácia diela
Príloha č. 2 Harmonogram zhotovenia diela
Príloha č. 3 Špecifikácia ceny
Príloha č. 4 Zoznam subdodávateľov


Za zhotoviteľa:						Za objednávateľa:

V ....................................................			V Bratislave ...................................



____________________________			________________________________
                                                                        doc. MUDr. Alexander Mayer, PhD., MPH, MHA						                                   riaditeľ 


Príloha č. 1


Technická špecifikácia diela
Predmetom tejto zmluvy je zhotovenie diela „Výmena podlahovej krytiny odd. KIGM  Kramáre / dospelí 4 B /“ v Nemocnici akad. L. Dérera, Limbová 5. 83305  Bratislava, Klinika infektológie a geografickej medicíny LF UK a UNB o celkovej výmere 170 m2 v minimálnom rozsahu prác:
· rozobratie, vysťahovanie nábytku na chodbu a spätné uloženie na novú podlahu, 
· demontáž pôvodnej PVC krytiny a fabiónov,
· úprava, vyrovnanie a penetrácia podkladu,
· zhotovenie a nalepenie novej PVC podlahy vrátane fabiónov, frézovania, zvárania, silikónovania a montáže prechodového profilu,
· denné upratovanie, záverečné upratovanie,
· dovoz materiálu,
· odvoz a likvidácia všetkého odpadu, vzniknutého pri realizácii predmetu zmluvy, v súlade s príslušnými všeobecne záväznými právnymi predpismi o nakladaní s odpadom.
Objednávateľ si vyhradzuje právo výberu farby a druhu použitej krytiny zo vzorkovníka, ktorý mu predloží Zhotoviteľ pred prevzatím staveniska.



Príloha č. 2

Harmonogram zhotovenia diela vypracuje zhotoviteľ

Príloha č. 3
Špecifikácia ceny

	p.č.
	Popis
	m.j.
	množstvo
	Jedn. cena v EUR
	Cena v EUR bez DPH

	1
	Odstránenie starej PVC krytiny
	m2
	170
	
	

	2
	Vyspravenie hrubých nerovností stierkou Ceresit RS alebo ekvivalentnou
	
	1
	
	

	3
	Brúsenie podkladu pred nivelizáciou a vysávanie
	m2
	170
	
	

	4
	Vyrovnanie podkladu nivelizačnou stierkou hr. 5 mm
	m2
	170
	
	

	5
	Penetrácia podkladu
	m2
	170
	
	

	6
	Nová PVC krytina (záťažová trieda 23-43)
	m2
	170
	
	

	7
	Pokládka PVC krytiny s lepidlom
	m2
	170
	
	

	8
	Fabiony 
	bm
	170
	
	

	9
	Odvoz a likvidácia odpadu
	m3
	5
	
	

	10
	Dopravné náklady – mimo stavenisková doprava
	
	1
	
	

	Celkom bez DPH
	

	DPH
	

	Celkom s DPH
	





Príloha č. 4
Zoznam subdodávateľov


	P. č.
	Obchodné meno a sídlo subdodávateľa
	IČO
	Údaje o osobe oprávnenej konať za subdodávateľa 
(meno, priezvisko, trvalý pobyt, dátum narodenia)
	% podiel na zákazke
	Predmet subdodávok

	1.
	
	
	
	
	

	2.
	
	
	
	
	

	3.
	
	
	
	
	





